CELEX: 
Language: sk
Date: 2020-06-17 00:00:00
Title: DELEGOVANÉ NARIADENIE KOMISIE (EÚ) …/… ktorým sa mení delegované nariadenie (EÚ) 2017/40, pokiaľ ide o hodnotenie vykonávania školského programu

EURÓPSKA
                        KOMISIA

                                                V Bruseli 17. 6. 2020
                                                C(2020) 3909 final

               DELEGOVANÉ NARIADENIE KOMISIE (EÚ) …/…

                                   z 17. 6. 2020,

     ktorým sa mení delegované nariadenie (EÚ) 2017/40, pokiaľ ide o hodnotenie
                         vykonávania školského programu

SK                                                                                SK
 ---pagebreak---                                        DÔVODOVÁ SPRÁVA

     1.      KONTEXT DELEGOVANÉHO AKTU

     Členské štáty, ktoré sú zapojené do programu EÚ na podporu konzumácie ovocia, zeleniny a
     mlieka v školách uvedeného v nariadení (EÚ) č. 1308/2013, majú vyhodnotiť vykonávanie
     tohto programu.

     V tomto delegovanom akte sa stanovuje povaha a druh informácií, ktoré majú členské štáty
     uviesť v hodnotiacich správach, s cieľom posúdiť účinnosť školského programu na základe
     porovnania s jeho cieľmi, a to zvýšiť u detí konzumáciu vybraných poľnohospodárskych
     výrobkov a vštepovať im zdravé stravovacie návyky.

     Cieľom tohto aktu je zlepšiť kvalitu hodnotiacich správ, ktoré majú členské štáty predložiť do
     1. marca 2023, a Komisii uľahčiť hodnotenie a konsolidáciu výsledkov na úrovni EÚ.

     2.      KONZULTÁCIE PRED PRIJATÍM AKTU

     Komisia viedla konzultácie s odborníkmi z členských štátov v rámci expertnej skupiny pre
     poľnohospodárske trhy, v sektore výrobkov živočíšneho pôvodu.

     Pred vypracovaním tohto delegovaného aktu predložila Komisia na zasadnutí expertnej
     skupiny 20. septembra 2018 nezáväzné usmernenia, ktoré majú členským štátom pomôcť pri
     hodnotení školského programu. Súčasťou týchto usmernení k hodnoteniu bolo: 1. vymedzenie
     pojmov a príklady v záujme jednotného chápania požiadaviek, 2. jednotné hodnotiace otázky
     a zodpovedajúce ukazovatele a 3. navrhovaná podoba hodnotiacej správy.

     O návrhu delegovaného aktu vychádzajúceho z týchto usmernení rokovala Komisia na
     zasadnutiach expertnej skupiny 12. decembra 2019 a 20. februára 2020.

     Komisia pri zvolávaní zasadnutí skupiny expertov zaslala návrh delegovaného aktu aj
     Európskemu parlamentu a Rade.
     Návrh delegovaného nariadenia bol od 26. marca do 23. apríla 2020 uverejnený na portáli
     Európskej komisie „Vyjadrite svoj názor“, aby bolo možné získať názory občanov a
     zainteresovaných strán. Jedna zo zainteresovaných strán – Európske združenie pre rastlinnú
     potravu (Belgicko) – sa v zaslanom príspevku prihovára za to, aby sa do školského programu
     zahrnuli rastlinné alternatívy k mliečnym výrobkom. To však prekračuje rozsah pôsobnosti
     uvedeného aktu.

     3.      PRÁVNE PRVKY DELEGOVANÉHO AKTU

     Týmto delegovaným aktom sa mení článok 9 delegovaného nariadenia Komisie (EÚ) 2017/40
     o monitorovaní a hodnotení.

     Nový odsek obsahuje podrobné informácie o povahe a druhu informácií, ktoré sú členské
     štáty povinné uvádzať v hodnotiacich správach, pričom členským štátom, ktoré tento program
     vykonávajú na regionálnej úrovni, umožňuje predložiť zodpovedajúci počet hodnotiacich
     správ.

SK                                                 1                                                  SK
 ---pagebreak---      Vykonávacím aktom sa zároveň mení vykonávacie nariadenie Komisie (EÚ) 2017/39 s
     cieľom stanoviť podrobné osobitné pravidlá týkajúce sa jednotného formátu a obsahu
     hodnotiacej správy (správ) členských štátov.

SK                                           2                                            SK
 ---pagebreak---                          DELEGOVANÉ NARIADENIE KOMISIE (EÚ) …/…

                                                  z 17. 6. 2020,

           ktorým sa mení delegované nariadenie (EÚ) 2017/40, pokiaľ ide o hodnotenie
                               vykonávania školského programu

     EURÓPSKA KOMISIA,
     so zreteľom na Zmluvu o fungovaní Európskej únie,
     so zreteľom na nariadenie Európskeho parlamentu a Rady (EÚ) č. 1308/2013 zo 17. decembra
     2013, ktorým sa vytvára spoločná organizácia trhov s poľnohospodárskymi výrobkami,
     a ktorým sa zrušujú nariadenia Rady (EHS) č. 922/72, (EHS) č. 234/79, (ES) č. 1037/2001
     a (ES) č. 1234/20071, a najmä na jeho článok 24 ods. 2 písm. b) a článok 223 ods. 2 písm. a),
     keďže:
     (1)      V súlade s článkom 9 ods. 2 delegovaného nariadenia Komisie (EÚ) 2017/402 sa od
              členských štátov vyžaduje, aby vyhodnocovali vykonávanie školského programu s
              cieľom posúdiť jeho účinnosť na základe porovnania s jeho cieľmi, a to zvýšiť u detí
              konzumáciu vybraných poľnohospodárskych výrobkov a vštepovať im zdravé
              stravovacie návyky. V záujme podpory transparentnosti a zodpovednosti pri využívaní
              pomoci Únie by sa mala stanoviť povaha a druh informácií, ktoré majú členské štáty
              oznamovať Komisii v hodnotiacich správach.
     (2)      Delegované nariadenie (EÚ) 2017/40 by sa preto malo zodpovedajúcim spôsobom
              zmeniť,
     PRIJALA TOTO NARIADENIE:

                                                     Článok 1
     Článok 9 delegovaného nariadenia (EÚ) 2017/40 sa mení takto:
     1.        Odsek 2 sa nahrádza takto:
               „2. Členské štáty vyhodnocujú vykonávanie školského programu v záujme posúdenia
               jeho účinnosti na základe porovnania s jeho cieľmi, a to zvýšiť u detí konzumáciu
               ovocia, zeleniny, mlieka a mliečnych výrobkov a vštepovať im zdravé stravovacie
               návyky. Výsledky tohto vyhodnotenia sa Komisii predkladajú vo forme hodnotiacej
               správy. Členské štáty, ktoré tento program vykonávajú na regionálnej úrovni, sa
               môžu rozhodnúť predložiť zodpovedajúci počet hodnotiacich správ.“;
     2.        v odseku 5 prvom pododseku sa úvodná veta nahrádza takto:
               „Ak členský štát nepredloží Komisii hodnotiacu správu alebo hodnotiace správy s
               výsledkami hodnotenia stanoveného v odseku 2 tohto článku v lehote uvedenej
     1
              Ú. v. EÚ L 347, 20.12.2013, s. 671.
     2
              Delegované nariadenie Komisie (EÚ) 2017/40 z 3. novembra 2016, ktorým sa dopĺňa nariadenie
              Európskeho parlamentu a Rady (EÚ) č. 1308/2013 v súvislosti s pomocou Únie na dodávanie ovocia
              a zeleniny, banánov a mlieka vo vzdelávacích zariadeniach a ktorým sa mení vykonávacie nariadenie
              Komisie (EÚ) č. 907/2014, Ú. v. EÚ L 5, 10.1.2017, s. 11.

SK                                                       3                                                        SK
 ---pagebreak---              v článku 8 ods. 2 vykonávacieho nariadenia (EÚ) 2017/39, výška budúcich
             konečných pridelených finančných prostriedkov sa zníži takto:“.

                                           Článok 2
     Toto nariadenie nadobúda účinnosť tretím dňom po jeho uverejnení v Úradnom vestníku
     Európskej únie.

     Toto nariadenie je záväzné v celom rozsahu a priamo uplatniteľné vo všetkých členských
     štátoch.
     V Bruseli 17. 6. 2020

                                             Za Komisiu
                                             predsedníčka
                                             Ursula VON DER LEYEN

SK                                             4                                              SK